Във втората фаза на войната участват 22 танка Pz.Kpfw.IV „Майбах“, които влизат в състава на новосформираната Първа българска армия. Танковете вземат участие в Дравската отбранителна операция (6 – 21 март 1945 г.) и Мурската настъпателна операция (29 март – 13 май 1945 г.) От трофейните складове на Трети украински фронт са предоставени на българската армия няколко танка Pz.Kpfw.IV включително от последната версия – Ausf.J. Танк от тази версия се намира и във външната експозиция на Националния военно-исторически музей в София.